La Jornada va discórrer amb la dada positiva que el sector de la logística, després de set anys de decreixement continu, va créixer un 7,5% al llarg del 2014.
El secretari general de la PIMEC va lloar la tasca de referència que durant deu anys ha fet l'Observatori de la Logística, ja que permet prendre decisions d'acord amb l'analisi i avaluació dels impactes que se'n deriven.
Va anunciar que PIMEC ha creat la sectorial de la logística i ha establert un conveni amb CIMALSA per tal de poder optimitzar les actuacions que ja es fan de forma conjunta.
Aquest fet també facilitarà les relacions amb l'Administració en els trenta-dos polígons que PIMEC gestiona a Catalunya.
La Sectorial de la Logística té com a eixos principals:
Enric Martí, director de Logística de SEAT, va presentar la ponència "Què n'hem de fer de la logística.
Va exposar que les decisions estratègiques en el moment de l'assignació de la fabricació d'un model tenen com a punt crític la logística, que sempre acaba establint un criteri diferencial.
Cal tenir en compte que la logística comença i acaba en el client.
I que del total del cost productiu d'un vehicle, la part de la logística oscil·la ente el 30 i el 35%.
La logística encara esdevindrà més important, ja que la producció de components pot arribar a tenir fins a sis nivells de contractació, i un problema que afecti a qualsevol lloc del món, pot tenir repercussions directes en l'obtenció del producte final.
Tot i aquesta importància, els costos de la logística continuen augmentant.
A banda, hi ha tot un seguit d'innovacions tecnològiques, en moltes ocasions d'altres camps, que s'implantaran directament a les cadenes logístiques i productives i que produiran uns canvis radicals, per als quals cal estar expectant i preparat per adaptar els processos logístics; altrament els avantatges competitius passaran a altres països.
Isidre Gavín, director general de CIMALSA, va ressaltar la importància de l'Observatori i de la seva tasca ininterrompuda per elaborar una anàlisi de les repercussions de les diferents decisions, així com per poder fer prospectives i planejaments.
A banda, per tal que la tasca no incorri en monotonia, s'han anat incorporant nous reptes, com ara la col·laboració amb l'ICIL del 2013 per adaptar diferents indicadors i fer-los més entenedors.
L'actual conveni amb PIMEC farà que s'analitzi si cal modificar els indicadors per fer-los mes útils per a les empreses.
El director de CIMALSA assenyala l'any 2014 com el de canvi de tendència, que es constatarà en els indicadors futurs, sortint d'una dramàtica crisi.
Tot i així, també ha tingut alguna derivació positiva com ara la fusió, l'evolució de certes empreses i el posicionament amb l' ecommerce.
També va remarcar que l'aportació d'informació entre el sector públic i privat és clau en el camp de la logística.
Font: Institut Cerdà (2015), a partir de l'Instituto Nacional de Estadística (2015)
La presentació en detall dels indicadors del 2014 (amb dades avançades del 2015) va anar a càrrec de Marc Iglesias, de la Divisió de Transport i Logística de l'Institut Cerdà.
De l'informe complet, que es pot consultar a la pàgina web de l'Observatori, en destaquem els apunts següents:
Font: Institut Cerdà amb dades d'Idescat. (*) Les dades dels anys 2013 i 2014 són provisionals, i s'han dut a terme segons els indicadors de producció i activitat del sector.
Aquestes dades s'actualitzaran a mesura que es publiqui l'Enquesta anual de serveis.
En l'àmbit del transport aeri, hi ha un augment de tones de mercaderia transportades superior al 2%, per sota del conjunt de càrrega a l'Estat (7,2%).
Tot i així, durant els sis primers mesos del 2015, l'aeroport de Barcelona presenta un accentuat creixement de l'activitat logística, per sobre del 10% en relació amb el mateix període de l'any anterior.
Font: Institut Cerdà (Memòries portuàries dels ports de Barcelona i Tarragona i dades de Ports de l'Estat).
Font: Institut Cerdà (Dades de l'Estudi de seguiment de l'evolució de la mobilitat i les emissions de gasos amb efecte hivernacle i contaminants a Catalunya per a l'any 2012 (Institut Cerdà), Avaluació de l'efectivitat en la reducció dels consums energètics i les emissions en els escenaris prospectius i subàmbits de les mesures proposades en el Pla director de mobilitat de la Regió Metropolitana (Institut Cerdà) i EPTMC) i estimació per a l'any 2014.
Per saber-ne més: Marc Iglesias
Avaluació territorial de les activitats logístiques, Observació dinàmica i Indicadors de mobilitat